Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1056

1. A képzési cél Olyan szakemberek képzése, akik mind a tudományos, mind a gyakorlati élet — oktatás, fordítás, levelezés, tolmácsolás — területén hasznosítani tudják a skandináv nyelvek rendszeréről, használatának irodalmi és művelt köznyelvi szabályairól, helyes ejtési és helyesírási normáiról, fejlődésének történetéről, az e nyelveket beszélő népek irodalmának alakulásáról, társadalmi, politikai és kulturális fejlődéséről, tudományos kutatásuk elméleti és módszertani alapjairól szerzett ismereteiket; ismerik Magyarország társadalmi-gazdasági és környezeti helyzetét és problémáit, és ismereteiket képesek átadni, illetve alkalmazni hivatásuk gyakorlása során. A szak — első alapképzésben — csak kétszakos képzés keretében végezhető. A szakon tanári képesítést nem lehet szerezni. 2001/80. szám

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes